
ЕВРАЗИЯ ЭКОНОМИКАЛЫК КОМИССИЯСЫ

КЕҢЕШ
ЧЕЧИМ

	2022-жылдын «17» октябры 
	       № 158
	                      Бишкек шаары


Евразия экономикалык бирлигине мүчө мамлекеттердин экономикаларынын туруктуулугун жогорулатуу боюнча чараларды ишке ашыруу шарттарында, шайкештигин милдеттүү түрдө баалоого жаткан продукцияны Евразия экономикалык бирлигинин бажы аймагына ташып киргизүүнүн жана мүчө мамлекеттердин аймактарында жүгүртүүнүн өзгөчөлүктөрү жөнүндө 
Евразия экономикалык комиссиясынын Кеңешинин 2022-жылдын      17-мартындагы № 12 тескемеси менен бекитилген Евразия экономикалык бирлигине мүчө мамлекеттердин экономикаларынын туруктуулугун жогорулатуу боюнча, анын ичинде макроэкономикалык туруктуулукту камсыздоону кошо алганда, чаралардын тизмегинин 2.10-пунктун ишке ашыруу максатында  Евразия экономикалык бирлигине мүчө мамлекеттерде (мындан ары – мүчө мамлекеттер) өндүрүш процесстеринин технологиялык өзгөчөлүктөрүн эске алуу менен, Евразия экономикалык бирлигинин ички рыногунда товарлардын туруктуу суроо-талабын сактап туруу үчүн Евразия экономикалык комиссиясынын Кеңеши чечти:
1. Евразия экономикалык бирлигинин бажы аймагында шайкештигин милдеттүү түрдө баалоого жаткан продукцияга карата мүчө мамлекеттердин өкмөттөрү тарабынан мындай продукцияны бажы жол-жоболоруна жайгаштырууда бажы органдарына шайкештигин баалоо жөнүндө документтерди (мындай документтер тууралуу маалыматтарды) көрсөтүү тартибин жана учурларын аныктоо бөлүгүндө Евразия экономикалык комиссиясынын Кеңешинин 2021-жылдын 12-ноябрындагы № 130 чечими менен бекитилген Евразия экономикалык бирлигинин бажы аймагында шайкештигин милдеттүү түрдө баалоого жаткан продукцияны Евразия экономикалык бирлигинин бажы аймагына ташып киргизүү тартибин колдонуунун өзгөчөлүктөрү белгилениши мүмкүн.

Ушул пункттун биринчи абзацына ылайык белгиленген продукцияны ташып киргизүүнүн өзгөчөлүктөрү Евразия экономикалык бирлигинин техникалык регламенттеринин талаптарынын милдеттүү түрдө сакталышын жокко чыгарбайт жана 2023-жылдын 1-сентябрын кошо алганга чейин жарактуу.

Мүчө мамлекеттер ушул пунктка ылайык кабыл алынган ченемдик-укуктук актылар жөнүндө Евразия экономикалык комиссиясына кечиктирбестен дароо маалымдайт.

Евразия экономикалык комиссиясы кабыл алынган ченемдик-укуктук актылар жөнүндө мүчө мамлекеттерди кечиктирбестен дароо маалымдалышын камсыздайт.

2. Ушул Чечимдин 1-пунктуна ылайык мүчө мамлекеттин аймагына ташып киргизилген продукция ошол мүчө мамлекеттин аймагында жүгүртүлүүгө тийиш.

Мүчө мамлекеттердин ыйгарым укуктуу органдары ушул Чечимдин 1-пунктуна ылайык мүчө мамлекеттин аймагына жүгүртүүгө чыгарылган продукцияга карата Евразия экономикалык бирлигинин техникалык регламенттеринин талаптарын так сакталышын эске алып, ушул мүчө мамлекеттин аймагында гана мындай продукциянын жүгүртүлүшүн камсыздоого багытталган чараларды кабыл алсын. 

Ушул Чечимдин 1-пунктуна ылайык мүчө мамлекеттин аймагына ташып киргизилген продукция ушул мүчө мамлекеттин аймагында гана жүгүртүлүшүн тастыктоо максатында мүчө мамлекеттердин ыйгарым укуктуу органдары Евразия экономикалык комиссиясынын Коллегиясынын 2021-жылдын 28-декабрындагы «Евразия экономикалык бирлигине мүчө мамлекеттердин ыйгарым укуктуу органдарынын Евразия экономикалык комиссиясына расмий статистикалык маалымат көрсөтүшү жөнүндө» № 184 чечимине ылайык импорттолгон жана өз ара ташылып турган товарлар жөнүндө расмий статистикалык маалымат алмашууну камсыздасын.
3. Ташып киргизилип жаткан (ташып киргизилген) продукцияга карата Бажы бирлигинин Комиссиясынын 2011-жылдын 15-июлундагы № 711 чечими менен бекитилген Евразия экономикалык бирлигинин рыногунда продукцияны жүгүртүүнүн бирдиктүү белгисин колдонуу тартиби ал мүчө мамлекеттин аймагына ташып киргизилгенден кийин Евразия экономикалык бирлигинин рыногунда продукцияга жүгүртүүнүн бирдиктүү белгиси менен маркалоону жүзөгө ашыруу мүмкүнчүлүгүн эске алуу менен колдонулат.

Евразия экономикалык бирлигинин техникалык регламенттеринде алдын ала каралган, ташып киргизилип жаткан (ташып киргизилген) продукцияны орус тилинде жана (же) мүчө мамлекеттин мамлекеттик тилинде (тилдеринде) маркалоо аны мүчө мамлекеттин аймагына ташып келгенден кийин жүзөгө ашырылышы мүмкүн.
Чет элдик өндүрүүчүнүн ыйгарым укуктуу адамы же мүчө мамлекеттин аймагына ташып киргизилген продукциянын импортёру ушул пунктка ылайык мындай продукцияны сатып алуучуга (керектөөчүгө) сатканга чейин маркалоону камсыздашы керек.

Ушул пунктка ылайык мүчө мамлекеттин аймагына ташып киргизилген продукция мүчө мамлекеттин аймагында тиешелүү маркалоо жүргүзүлгɵнүнɵн кийин гана жүгүртүлүшү мүмкүн. 

4. Ушул Чечимдин 3-пунктунда белгиленген өзгөчөлүктөр 2023-жылдын 1-сентябрын кошо алганга чейин жарактуу.

5. Ушул Чечим расмий жарыяланган датадан тартып 10 календардык күн өткөндөн кийин күчүнө кирет.

